ODLUKA

O OBRAZOVANJU SAVETA ZA BEZBEDNOST PROIZVODA

("Sl. glasnik RS", br. 8/2013 i 72/2015)

1. Obrazuje se Savet za bezbednost proizvoda (u daljem tekstu: Savet), sa ciljem unapređenja koordinacije u oblasti tržišnog nadzora za neprehrambene proizvode (supstanca, smeša, odnosno preparat ili roba izrađena u proizvodnom procesu, izuzev hrane, hrane za životinje, živih biljaka i životinja, proizvoda humanog porekla i proizvoda od biljaka koji se odnose na njihovu buduću reprodukciju).

2. Zadatak Saveta je da prati i analizira sprovođenje aktivnosti i preduzimanje mera tržišnog nadzora i efekata tih aktivnosti i mera, da daje mišljenje i preporuke koje se odnose na sprovođenje propisa u oblasti tržišnog nadzora, da prati funkcionisanje mehanizama za komunikaciju i saradnju između organa tržišnog nadzora i između carinskog organa i organa tržišnog nadzora i drugih zainteresovanih strana, da daje preporuke u cilju efikasne primene tih mehanizama, da razmatra i daje mišljenje o izveštajima koji se odnose na postupanje po pritužbama u vezi sa rizicima koji proističu iz neprehrambenih proizvoda, kao i o nesrećama i oštećenjima zdravlja na koje se sumnja da su izazvani tim proizvodima, o preduzimanju korektivnih mera i o drugim pitanjima koja se odnose na obaveze organa tržišnog nadzora i da koordinira aktivnosti i mere tržišnog nadzora.

3. Savet će usmeravati poslove u oblasti tržišnog nadzora prema aktivnostima koje su bazirane na delotvornim konsultacijama sa svim interesnim grupama i koje doprinose zaštiti potrošača i drugih korisnika proizvoda i podržavaju privredni sektor i lojalnu konkurenciju, u skladu sa strateškim i pravnim okvirom u ovoj oblasti i uz primenu najboljih praksi tržišnog nadzora.

4. Savet čine predsednik, zamenik predsednika i članovi Saveta.

5. Predsednik Saveta rukovodi radom Saveta, usklađuje rad članova Saveta, saziva i vodi sednice Saveta.

6. Zamenik predsednika, zamenjuje predsednika Saveta za vreme odsutnosti ili sprečenosti.

7. U Savet se imenuju:

- za predsednika

Vesna Kovač, državni sekretar u Ministarstvu trgovine, turizma i telekomunikacija;

- za zamenika predsednika

Lidija Stojanović, pomoćnik ministra trgovine, turizma i telekomunikacija;

- za članove:

1) Vesna Novaković, vršilac dužnosti pomoćnika ministra trgovine, turizma i telekomunikacija;

2) Vera Despotović, viši savetnik, Ministarstvo trgovine, turizma i telekomunikacija;

3) Jelena Međo, inspektor za elektronske komunikacije, Ministarstvo trgovine, turizma i telekomunikacija;

4) Sonja Roglić, načelnik odeljenja, Ministarstvo poljoprivrede i zaštite životne sredine;

5) Jelena Erc, republički građevinski inspektor, Ministarstvo građevinarstva, saobraćaja i infrastrukture;

6) Željko Majer, inspektor bezbednosti plovidbe, Ministarstvo građevinarstva, saobraćaja i infrastrukture;

7) Danijela Pršić, savetnik, Ministarstvo građevinarstva, saobraćaja i infrastrukture;

8) Uroš Đurđević, načelnik odeljenja, Ministarstvo rudarstva i energetike;

9) Vera Božić Trefalt, direktor Uprave za bezbednost i zdravlje na radu u Ministarstvu za rad, zapošljavanje, boračka i socijalna pitanja;

10) Mirjana Veljković, sanitarni inspektor, Ministarstvo zdravlja;

11) Lazar Smiljanić, sanitarni inspektor, Ministarstvo zdravlja;

12) Milan Vasović, načelnik odeljenja, Uprava za preventivnu zaštitu, Ministarstvo unutrašnjih poslova;

13) Nikola Mirković, načelnik odeljenja, Ministarstvo privrede;

14) Vesna Vračar, rukovodilac grupe, Uprava carina, Ministarstvo finansija;

15) Leposava Živanović, carinski savetnik, Uprava carina, Ministarstvo finansija;

16) Dragan Satarić, savetnik, Ministarstvo prosvete, nauke i tehnološkog razvoja;

17) Lucija Dujović, pomoćnik direktora Direkcije za mere i dragocene metale u Ministarstvu privrede;

18) Radiša Knežević, rukovodilac sektora, Institut za standardizaciju Srbije;

19) Milica Lukešević, vršilac dužnosti direktora Akreditacionog tela Srbije;

20) Dejan Tomašević, načelnik odeljenja, Agencija za bezbednost saobraćaja;

21) Ljubiša Dimitrijević, izvršni direktor Privredne komore Srbije i sekretar Udruženja akreditacionih tela za ocenu usaglašenosti, Privredna komora Srbije;

22) Gordana Tiodorović, samostalni savetnik, Centar za EU integracije, Privredna komora Srbije;

23) Goran Papović, predsednik Nacionalne organizacije potrošača (NOPS), Novi Sad;

24) Vera Vida, predsednik Centra potrošača Srbije (CEPS), Beograd;

25) Lela Tasić, predsednik Skupštine Asocijacije potrošača Srbije (APOS) i stručni saradnik APOS za bezbednost proizvoda, Novi Sad;

26) Ljubiša Andrejić, predsednik Organizacije potrošača Srbije, Jagodina.

8. U svim fazama koordinacije, kako u fazi informisanja i razmene iskustava, tako i u fazi primene (procena rizika, odabir predmeta kontrole, primena ispitivanja, preduzimanje mera), Savet može obrazovati radne grupe sa određenim zadatkom, pri čemu će uzeti u obzir sve okolnosti koji utiču na uspešnu saradnju.

9. Stručne i administrativne poslove za potrebe Saveta obavlja Ministarstvo trgovine, turizma i telekomunikacija preko Sektora tržišne inspekcije.

10. Ova odluka stupa na snagu narednog dana od dana objavljivanja u "Službenom glasniku Republike Srbije".

***Samostalna odredba Odluke o izmenama
Odluke o obrazovanju Saveta za bezbednost proizvoda***

*("Sl. glasnik RS", br. 72/2015)*

3. Ova odluka stupa na snagu osmog dana od dana objavljivanja u "Službenom glasniku Republike Srbije".